Lesma de mar

Co nome vulgar de **lesma de mar** denomínase os moluscos gasterópodos da subclase dos heterobranquios, infraclase dos eutineuros, superorde dos nudipleuros e orde dos **nudibranquios**.

Son gasterópodos mariños de corpo brando que perden as súas cunchas despois do seu estadio larval. Destacan polas súas cores, a miúdo extraordinarias, e as súas formas rechamantes. 

Actualmente recoñécense unhas 3 000 especies de nudibranquios.

## Taxonomía 
### Descrición 
A orde foi descrita en 1817 polo naturalista francés Georges Cuvier,    

### Subordes 
A orde comprende soamente dúas subordes:
* Cladobranquios (*Cladobranchia*)
* Dorídinos (*Doridina*)

## Características 
Caracterízanse por teren o corpo, de simetría bilateral, non segmentado, cunha cavidade ou celoma no seu interior onde se sitúan os órganos, unha cabeza diferenciada con órganos sensoriais e un pé musculoso na parte ventral, que serve de medio de locomoción. 

Non teñen cuncha nin opérculo, e a súa variada e rechamante coloración alerta da súa gran toxicidade. Porén, algunhas especies teñen o corpo transparente e a capacidade para emitiren luz. 

As especies máis grandes poden alcanzar os 40 cm. Respiran por branquias que teñen distintas formas e localízanse en distintas zonas do corpo. Posúen dous órganos sensoriais, a xeito de cornos, moi coloreados, situados na cabeza, denominados rinóforos.

## En Galicia 
Os investigadores do Grupo do Estudo do Medio Mariño de Galicia (GEMM) crían que a lesma de mar que atoparan na ría de Arousa era unha especie xa descrita (*Tritonia hombergii*), que se pode encontrar en augas máis ao norte. Porén, decidiron estudala polo miúdo, e acabaron descubrindo que estaban ante unha nova especie de lesma de mar, non descrita até agora. E ademais trátase dunha das de maior tamaño do planeta entre os seus parentes da orde, con case 20 cm, polo que o GEMM cualificouna como "xigante". É a *Marionia gemmi*, así bautizada na honra do GEMM, que ademais destaca pola súa capacidade para desprazarse nadando grazas ás contraccións que pode facer o seu corpo, un trazo que lle permite moverse pola columna de auga e arrastrarse coa corrente lonxe dos perigos potenciais.

## Galería 

File:Tritoniopsis elegans.jpg|*Tritoniopsis elegans*
File:Nembrotha cristata bunaken.jpg|*Nembrotha cristata*
File:Nudibranch in tidepool.jpg|*Triopha catalinae*
File:Chromodoris annae.JPG|*Chromodoris annae*
File:Chromodoris dianae (AA2).jpg|*Chromodoris dianae*
File:Nembrotha chamberlaini (AA1).jpg|*Nembrotha chamberlaini*
File:Glossodoris atromarginata.jpg|*Glossodoris atromarginata*
File:Regal Sea Goddess Nudibranch.jpg|*Felimare picta*
File:Flabellina Affinis - La Herradura.jpg|*Flabellina affinis*
File:Goniobranchus Kuniei.jpg|*Goniobranchus kuniei*

## Notas 
## Véxase tamén 
### Bibliografía 
* Almón, B., Pérez, J. & Caballer, M. (2018): "Expect the unexpected: a new large species of *Marionia* (Heterobranchia: Nudibranchia: Tritoniidae) from western Europe". *Invertebrate Systematics* **32** (4): 892-908.
* Coleman, Neville (2008): *Nudibranchs Encyclopedia: Catalogue of Asia/Indo-Pacific Sea Slugs*. Neville Coleman's Underwater Geographic. ISBN 0-9473-2541-7.
* Thompson, T. E. (1976): *Biology of opisthobranch molluscs* Vol. 1. Ray Society, nº 151. ISBN 978-0-9038-7404-5.
* Thompson, T. E., & G. H. Brown (1984): *Biology of opisthobranch molluscs* Vol. 2. Ray Society, nº 156. ISBN 978-0-9038-7418-2.

### Outros artigos 
* Heterobranquios
* Opistobranquios
* Lista de gasterópodos de Galicia